**ระเบียบการแข่งขันกีฬาเกทบอล**

**กีฬาอาวุโสแห่งชาติ ครั้งที่ 2 (พ.ศ.2562) “รมย์บุรีเกมส์”**

**ณ จังหวัดบุรีรัมย์**

**\*\*\*\*\*\*\*\*\*\*\*\*\*\*\*\*\*\*\***

**1.สมาคมกีฬาเกทบอล**

นายกสมาคม ดร.ประจญ กิ่งมิ่งแฮ

เลขาธิการสมาคม นางกุลปาลี พงศ์เจษฏา

สถานที่ติดต่อ เลขที่ 305 หมู่ 5 ซอยพรหมประกาย 2

ตำบลหมากแข้ง อำเภอเมือง จังหวัดอุดรธานี

โทรศัพท์ 042-240804 , 098-8241919 ,081-0483222

โทรสาร 042-240804 F/B Page : สมาคมกีฬาเกทบอล

E-mail : [ms\_k1975@hotmail.com](mailto:ms_k1975@hotmail.com)

**2. คณะกรรมการจัดการแข่งขัน**

ประธานฝ่ายกีฬาเกทบอลของจังหวัดเจ้าภาพ ประธานกรรมการ

ผู้แทนสมาคมกีฬาเกทบอล รองประธานกรรมการ

ผู้แทนคณะกรรมการกีฬาจังหวัดเจ้าภาพ กรรมการ

ผู้แทนสมาคมกีฬาแห่งจังหวัดเจ้าภาพ กรรมการ

บุคคลที่จังหวัดเจ้าภาพแต่งตั้ง กรรมการและเลขานุการ

ผู้แทนการกีฬาแห่งประเทศไทย กรรมการและผู้ช่วยเลขานุการ

**3.คณะกรรมการพิจารณาประท้วง**

3.1 คณะกรรมการพิจารณาประท้วงคุณสมบัตินักกีฬา ประกอบด้วย

ผู้อำนวยการฝ่ายพัฒนากีฬาเป็นเลิศ กกท. ประธานกรรมการ

นายกสมาคมกีฬาแห่งจังหวัดเจ้าภาพ กรรมการ

ผู้แทนสมาคมกีฬาเกทบอล กรรมการ

ผู้แทนกองนิติการ กกท. กรรมการ

ผู้อำนวยการกองแข่งขันกีฬาเป็นเลิศ กกท. กรรมการและเลขานุการ

หัวหน้างานแข่งขันและทะเบียนกีฬาระดับชาติ กกท. กรรมการและผู้ช่วยเลขานุการ

3.2 คณะกรรมการพิจารณาการประท้วงเทคนิค ประกอบด้วย

ผู้แทนสมาคมกีฬาเกทบอล ประธานกรรมการ

ประธานฝ่ายเทคนิคกีฬาเกทบอล กรรมการ

ประธานฝ่ายการจัดการแข่งขันกีฬาเกทบอล กรรมการ

ผู้แทนการกีฬาแห่งประเทศไทย กรรมการ

ผู้จัดการทีมทุกทีมที่เข้าแข่งขัน (ยกเว้นคู่กรณี) กรรมการ

บุคคลที่จังหวัดเจ้าภาพกีฬาอาวุโสแห่งชาติแต่งตั้ง กรรมการและเลขานุการ

**4. ข้อบังคับและกติกาการแข่งขัน**

**4.1** ให้ใช้ข้อบังคับการกีฬาแห่งประเทศไทย ว่าด้วยการแข่งขันกีฬาแห่งชาติ พ.ศ. 2550 บังคับใช้บางกรณีโดยอนุโลม

4.2 ให้ใช้กติกาการแข่งขันของสมาพันธ์เกทบอลโลก (World Gateball Union, WGU) ปี 2015

4.3 ให้ใช้ระเบียบและกติกาการแข่งขันของสมาคมกีฬาเกทบอล พ.ศ. 2558

4.4 ในกรณีที่เกิดปัญหาที่ไม่ได้ระบุไว้ในข้อบังคับ หรือกติกาการแข่งขัน การวินิจฉัยในกรณีนั้นๆ ให้เป็นหน้าที่ของผู้แทนสมาคมกีฬาเกทบอลเป็นผู้ตัดสิน

**5. คุณสมบัติของผู้เข้าร่วมการแข่งขัน**

5.1 เป็นไปตามระเบียบการแข่งขันเกทบอล การแข่งขันกีฬาอาวุโสแห่งชาติ พ.ศ.2562

จังหวัดบุรีรัมย์

5.2 นักกีฬาต้องมีสัญชาติไทย

5.3 นักกีฬาที่เข้าแข่งขันต้องมีอายุ ไม่ต่ำกว่า 35 ปีบริบูรณ์ ในปีแข่งขันกีฬาอาวุโสแห่งชาติ

ประจำปีนั้นๆ โดยการนับ ปี พ.ศ. เกิด (พ.ศ. 2527)

5.4 เป็นผู้มีชื่อเข้าแข่งขันในสังกัดของทีมจังหวัดได้เพียงจังหวัดเดียว

5.5 นักกีฬาที่สมัครเข้าร่วมการแข่งขันจะต้องเป็นนักกีฬาที่ขึ้นทะเบียนกับสมาคมกีฬาแห่งจังหวัดนั้นๆ เท่านั้น

**5.6 นักกีฬาทุกคนจะต้องนำเอกสารการตรวจสุขภาพ (ใบรับรองแพทย์) ไม่เกิน 1 เดือนก่อนการแข่งขัน มายื่นให้กับคณะกรรมการจัดการแข่งขันในวันประชุมผู้จัดการทีม ทั้งรอบแข่งขันคัดเลือกระดับภาคและรอบแข่งขันระดับชาติ หากไม่นำเอกสารมายื่นตามกำหนดจะไม่มีสิทธิ์ลงทำการแข่งขันโดยเด็ดขาด**

**6. ประเภทการแข่งขัน**

6.1 ประเภททีมชายคู่ รุ่นอายุ 35-59 ปี

6.2 ประเภททีมหญิงคู่ รุ่นอายุ 35-59 ปี

6.3 ประเภททีม 3 คน รุ่นอายุ 35-59 ปี

6.4 ประเภททีมชายคู่ รุ่นอายุ 60 ปีขึ้นไป

6.5 ประเภททีมหญิงคู่ รุ่นอายุ 60 ปีขึ้นไป

6.6 ประเภททีม 3 คน รุ่นอายุ 60 ปีขึ้นไป

**7. กลุ่มอายุ และ ปีเกิด ผู้สมัคร**

|  |  |  |
| --- | --- | --- |
| **กลุ่มอายุ** | **ชาย/หญิง** | **เกิดระหว่าง ปี พ.ศ.** |
| 35 - 59 | *√* | 2527 - 2503 |
| 60 ปี ขึ้นไป | √ | ตั้งแต่ 2502 |

**8. การสมัครเข้าร่วมการแข่งขัน**

8.1 ให้แต่ละจังหวัดส่งนักกีฬา ในนามจังหวัดๆ ละ 1 ทีม/ประเภทตามข้อ 6

8.2 ประเภททีมชายคู่ ส่งเข้าแข่งขันได้กลุ่มอายุละ 1 ทีม (นักกีฬา 2 คน ไม่มีตัวสำรอง)

8.3 ประเภททีมหญิงคู่ ส่งเข้าแข่งขันได้กลุ่มอายุละ 1 ทีม (นักกีฬา 2 คน ไม่มีตัวสำรอง)

8.4 ประเภททีม 3 คน ส่งเข้าแข่งขันได้กลุ่มอายุละ 1 ทีม (นักกีฬา 3 คน ไม่มีตัวสำรอง)

8.1.5 จำนวนผู้จัดการทีมหรือผู้ควบคุมทีมหรือผู้ฝึกสอน จังหวัดละ 1 คน

**9.** **หลักเกณฑ์การสมัครเข้าร่วมการแข่งขัน**

**ระดับรวมภาค**

**1.** ให้แต่ละจังหวัดส่งนักกีฬาเข้าร่วมการแข่งขันฯ ระดับรวมภาค จังหวัดละ 1 ทีม

2. คัดเลือกนักกีฬาเพื่อไปเข้าร่วมการแข่งขันระดับชาติ ประเภทละ 11 ทีม และจังหวัดเจ้าภาพจัดการแข่งขันกีฬาอาวุโสแห่งชาติ ครั้งที่ 2 อีก 1 ทีม รวมเป็นประเภทละ 12 ทีม

**ระดับชาติ**

1. รอบแรกแบ่งการแข่งขันออกเป็น 4 สาย โดยวิธีจับสลาก แข่งขันแบบพบกันหมดในสาย ทีมที่ชนะอันดับ 1 และอันดับ 2 ในแต่ละสายผ่านเข้ารอบสอง

2. รอบที่ 2 (รอบก่อนรองชนะเลิศ) จัดการแข่งขันแบบแพ้คัดออก โดยประกบคู่ดังนี้

- ที่ 1 สายที่ 1 พบ ที่2 สายที่ 2

- ที่ 2 สายที่ 1 พบ ที่ 1 สายที่ 2

- ที่ 1 สายที่ 3 พบ ที่ 2 สายที่ 4

- ที่ 2 สายที่ 3 พบ ที่ 1 สายที่ 4

3. รอบที่ 3 (รอบรองชนะเลิศ) จัดการแข่งขันแบบแพ้คัดออก โดยประกบคู่ดังนี้

ก. ผู้ชนะคู่ที่ 1 พบ ผู้ชนะคู่ที่ 2

ข. ผู้ชนะคู่ที่ 3 พบ ผู้ชนะคู่ที่ 4

4. รอบชิงชนะเลิศ

- ผู้ชนะของคู่ ก. พบ ผู้ชนะของคู่ ข.

- ผู้แพ้ครองที่ 3 ร่วมกัน

ถ้าทีมเข้าร่วมการแข่งขันน้อยกว่า 6 ทีม ให้แข่งขันแบบพบกันหมด

**10. การเปลี่ยนรายชื่อนักกีฬาและการถอนตัว**

10.1 ทั้งในระดับภาค และระดับชาติ การส่งรายชื่อและการเปลี่ยนแปลงรายชื่อนักกีฬาให้เป็นไปตามระเบียบ การแข่งขันกีฬาอาวุโสแห่งชาติ พ.ศ.2562 จังหวัดบุรีรัมย์ภายในเวลาที่กำหนด ซึ่งจะต้องเสร็จสิ้นก่อนวันประชุมจัดสายการแข่งขัน

10.2 ไม่ให้มีการเปลี่ยนแปลงใดๆ เกี่ยวกับบัญชีรายชื่อนักกีฬาที่เข้าแข่งขันในครั้งนั้นๆ

ในวันประชุมจัดสายการแข่งขัน ยกเว้น การถอนตัวอย่างเป็นทางการ,รายชื่อตกหล่น หรือพิมพ์ผิด

10.3 ไม่ให้มีการถอนตัวภายหลังการจัดสายการแข่งขัน ยกเว้น การบาดเจ็บหรือป่วยด้วยเหตุอื่นๆ โดยแพทย์ที่คณะกรรมการจัดการแข่งขันแต่งตั้งไว้ ได้ตรวจและออกใบรับรองว่าไม่สามารถลงแข่งขันได้

10.4 การขอถอนตัวด้วยเหตุผลอื่นอันเกิดจากเหตุสุดวิสัย ภายหลังการจัดสายการแข่งขันแล้วให้อยู่ในการพิจารณาของประธานจัดการแข่งขัน และหรือผู้ตัดสินชี้ขาดเท่านั้นและผลการพิจารณาให้ถือเป็นสิ้นสุด

**11. ข้อปฏิบัติในการแข่งขัน**

ผู้จัดการทีมหรือผู้ควบคุมทีม หรือผู้ฝึกสอนจะต้องปฏิบัติตามระเบียบและกติกาการแข่งขันกีฬาอาวุโสแห่งชาติ พ.ศ. 2562 กติกาของสมาพันธ์กีฬาเกทบอลโลก ปี 2015 และกติกาการแข่งขันกีฬาเกทบอล ของสมาคมกีฬาเกทบอล พ.ศ. 2558

11.1 การประชุมผู้จัดการทีมต้องมีขึ้นก่อนการแข่งขัน 1 วัน ผู้จัดการทีมหรือผู้ควบคุมทีมหรือ ผู้ฝึกสอนหรือผู้แทนของแต่ละทีมต้องเข้าร่วมประชุมอย่างน้อยทีมละ 1 คน หากจังหวัดใดไม่มีผู้เข้าร่วมประชุม จะต้องยอมรับและปฏิบัติตามมติของที่ประชุมทุกประการ

11.2 ต้องแนะนำนักกีฬาและทำความเข้าใจกับกติกาการแข่งขันกีฬาเกทบอลอย่างถูกต้อง

11.3 ก่อนเริ่มการแข่งขัน 15 นาที ผู้จัดการทีมหรือผู้ควบคุมทีมหรือผู้ฝึกสอนหรือผู้แทนของแต่ละทีมจะต้องส่งใบยืนยันรายชื่อนักกีฬาให้กับเจ้าหน้าที่ควบคุมการแข่งขัน หรือเจ้าหน้าที่ ฝ่ายเทคนิคการจัดการแข่งขันทุกครั้ง

11.4 การแข่งขันประเภททีมคู่ และประเภททีม 3 คน ไม่อนุญาตให้มีการแนะนำ บอกกล่าว ชี้แนะให้นักกีฬา ไม่ว่าจะด้วยกิริยา ท่าทาง หรือคำพูด

**12. การแต่งกายของนักกีฬา อุปกรณ์การแข่งขัน และ สนามแข่งขัน**

12.1 **เครื่องแต่งกาย**

1. ผู้เข้าร่วมแข่งขันต้องแต่งกายชุดฟอร์มให้เหมือนกันและสวมรองเท้าผ้าใบ

2. กัปตันทีมและผู้จัดการทีมต้องสวมปลอกแขนแสดงสัญลักษณ์ C และ M ในระหว่างการ

แข่งขัน

3. นักกีฬาต้องสวมเสื้อระบุหมายเลขให้เรียบร้อยก่อนการแข่งขัน

12.2 **อุปกรณ์ในการแข่งขัน**

นักกีฬาจะต้องเตรียมไม้ตีเกทบอลมาด้วยตนเอง ส่วนลูกบอล และอุปกรณ์สนามสำหรับการแข่งขัน ทางสมาคมกีฬาเกทบอลจะเป็นผู้จัดเตรียมให้ โดย

1. ไม้ตีเกทบอลต้องผ่านการรับรองโดยสมาคมกีฬาเกทบอลโดยต้องมีความสูงไม่น้อยกว่า 50 เซนติเมตร และไม่สามารถนำวัสดุอื่นใดมาห่อหุ้มบริเวณหัวไม้
2. ลูกบอลต้องผ่านการรับรองโดยสมาคมกีฬาเกทบอล โดยมีน้ำหนัก 230 กรัม และมีเส้นผ่าศูนย์กลาง 7.5 เซนติเมตร ตัวเลขที่ระบุลูกบอลมีความสูง 5 เซนติเมตร และไม่น้อยกว่า 2 จุด
3. ประตู (Gate) ประตูจะมีทั้งหมด 3 ประตู จะปักลงพื้น มีความสูงจากพื้น 19 เซนติเมตร
4. ประตูชัย โกลโพล (goal pole) อยู่จุดกึ่งกลางของสนาม สูงจากพื้น 20 เซนติเมตร

12.3 **สนามแข่งขัน**

สนามหญ้าแนวเรียบ โดยแต่ละสนามมีขนาดกว้าง 15 เมตร ยาว 20 เมตร

โดยใช้จำนวนทั้งสิ้น 8 สนาม

**13. มารยาทของนักกีฬาและเจ้าหน้าที่**

13.1 นักกีฬา ผู้ฝึกสอน และเจ้าหน้าที่ทีมจะต้องประพฤติตนให้เหมาะสมกับความเป็นนักกีฬาที่ดี และต้องปฏิบัติตามกติกาการแข่งขันทุกประการ หากมีการประพฤติตนไม่เหมาะสม (ทั้งในและนอกสนามแข่งขัน และ ทั้งในเวลาแข่งขัน และนอกเวลาแข่งขัน) หรือละเมิดต่อกติกาการแข่งขัน จะพิจารณาโทษตามควรแก่กรณี

13.2 นักกีฬา ผู้ฝึกสอน และเจ้าหน้าที่ทีม จะต้องให้เกียรติและยอมรับการตัดสินของผู้ตัดสิน และผู้ควบคุมการแข่งขัน

13.3 นักกีฬา ผู้ฝึกสอน และเจ้าหน้าที่ทีมจะต้องไม่แสดงอาการ กิริยา หรือท่าทาง อันเป็นการ ยุยง หรือส่งเสริมให้บุคคลอื่น กระทำการใดๆ อันเป็นเหตุให้เกิดความรุนแรง จนทำให้การแข่งขันไม่สามารถดำเนินต่อไปได้ จะถูกคณะกรรมการจัดการแข่งขันพิจารณาลงโทษต่อไป

13.4 นักกีฬา ผู้ฝึกสอน และเจ้าหน้าที่ทีมจะต้องให้ความร่วมมือในการปฏิบัติหน้าที่ของผู้ตัดสิน ผู้ควบคุมการแข่งขัน และคณะกรรมการจัดการแข่งขัน เพื่อให้การแข่งขันดำเนินไปด้วยความเรียบร้อย

13.5 หัวหน้าทีม และผู้ควบคุมทีม เท่านั้นที่สามารถขออนุญาต สอบถาม หรือขอความเห็น หรือขอทราบข้อเท็จจริงจากผู้ตัดสิน ในสนามแข่งขัน หรือ จากผู้ควบคุมการแข่งขันได้ แต่ต้องกระทำด้วยมารยาทอันดี ด้วยคำสุภาพ การขออนุญาตจะกระทำได้เมื่อผู้ตัดสินหยุดเวลาการแข่งขันเท่านั้น

**14. การประท้วง**

14.1การประท้วงเทคนิคอื่นใด ที่นอกเหนือจากคำตัดสินของผู้ตัดสินที่ได้สิ้นสุดลงแล้ว ให้ผู้จัดการทีมประท้วงเป็นลายลักษณ์อักษร ต่อคณะกรรมการจัดการแข่งขัน พร้อมวางเงินประกันการประท้วง 1,000 บาท ภายใน 30 นาที หลังจากการแข่งขันเสร็จสิ้น เงินนี้จะคืนให้เมื่อการประท้วงเป็นผล ถ้าไม่เป็นผลจะริบเงินเป็นทุนส่งเสริมกีฬาของจังหวัดเจ้าภาพ

14.2 การประท้วงคุณสมบัตินักกีฬา ประท้วงได้ตลอดเวลา การประท้วงต้องเป็นลายลักษณ์อักษร หัวหน้าคณะนักกีฬาเป็นผู้ลงนามหนังสือ พร้อมด้วยวางเงินประกัน 5,000 บาท (ห้าพันบาทถ้วน) เงินนี้จะคืนให้เมื่อการประท้วงเป็นผล ถ้าไม่เป็นผลจะริบเงินเป็นทุนส่งเสริมกีฬาของจังหวัดเจ้าภาพ

**15. บทลงโทษ**

15.1ในการแข่งขันระดับชาติ ถ้านักกีฬาไม่มาทำการแข่งขัน ภายในระยะเวลาที่กำหนดไว้ตามกติกาการแข่งขัน หรือนักกีฬาที่ไม่มีชื่ออยู่ในบัญชีรายชื่อการกีฬาแห่งประเทศไทย มาทำการแข่งขัน หรือผู้ฝึกสอนไม่มาปฏิบัติหน้าที่โดยไม่มีเหตุอันสมควร จะถูกพิจารณาโทษ ตัดสิทธิ์ในการแข่งขันตามข้อบังคับการกีฬาแห่งประเทศไทย ว่าด้วยการแข่งขันกีฬาแห่งชาติ พ.ศ. 2550 บังคับใช้บางกรณีโดยอนุโลม

15.2 นักกีฬา ผู้ฝึกสอน เจ้าหน้าที่ทีม ผู้ควบคุมทีม ที่แสดงกิริยาวาจา ไม่สุภาพ หรือกระทำรุนแรงเกินกว่าเหตุ หรือทะเลาะวิวาท ชกต่อย ก้าวร้าว ข่มขู่ผู้ตัดสิน ผู้ควบคุมการแข่งขัน เจ้าหน้าที่เทคนิค ทั้งในสนามและนอกสนาม ถือเป็นการกระทำที่ผิดวินัยและระเบียบการแข่งขันอย่างรุนแรง ผู้ตัดสินมีอำนาจที่จะสั่งให้ออกจากการแข่งขัน หรือยุติการแข่งขันแล้วแต่กรณี โดย ผู้ตัดสินจะต้องทำรายงานต่อคณะกรรมการจัดการแข่งขันและสมาคมกีฬาเกทบอล เพื่อให้การกีฬาแห่งประเทศไทยพิจารณาลงโทษต่อไป

14.3 ผู้ควบคุมทีม ผู้ฝึกสอน ที่ไม่สามารถควบคุมนักกีฬา เจ้าหน้าที่ทีม หรือผู้ติดตามทีม ในการ แสดงกิริยาวาจา ไม่สุภาพ หรือกระทำรุนแรงเกินกว่าเหตุ หรือทะเลาะวิวาท ชกต่อย ก้าวร้าว ข่มขู่ผู้ตัดสิน ผู้ควบคุมการแข่งขัน เจ้าหน้าที่เทคนิค ทั้งในสนามและนอกสนาม ต้องรับผิดชอบและถูกพิจารณาลงโทษร่วมกับนักกีฬา หรือเจ้าหน้าที่ทีม ผู้ติดตามทีมที่ก่อเหตุนั้น โดยผู้ตัดสินจะต้องทำรายงานต่อคณะกรรมการจัดการแข่งขันและสมาคมกีฬาเกทบอล เพื่อให้การกีฬาแห่งประเทศไทยพิจารณาลงโทษต่อไป

**16. จำนวนผู้ตัดสิน**

1. ผู้แทนสมาคม จำนวน 1 คน
2. วิทยากร จำนวน 1 คน
3. ผู้ตัดสินจากสมาคมกีฬาเกทบอล จำนวน 24 คน
4. เจ้าหน้าที่ จำนวน 20 คน (จังหวัดเจ้าภาพ)

**17. คุณสมบัติของผู้ตัดสิน**

ผู้ตัดสินกีฬาเกทบอลต้องผ่านการอบรมผู้ตัดสินจากสมาคมกีฬาเกทบอล หรือเป็นผู้มีคุณสมบัติผ่านการตัดสินระดับชาติ หรือนานาชาติ ผู้ตัดสินที่มีคุณสมบัติดังกล่าวต้องขึ้นทะเบียนกับการกีฬาแห่งประเทศไทยหรือสมาคมกีฬาเกทบอล และได้รับการพิจารณาจากสมาคมกีฬาเกทบอลเสนอรายชื่อส่งให้การกีฬาแห่งประเทศไทยแต่งตั้งให้ไปปฏิบัติหน้าที่ผู้ตัดสิน

การปฏิบัติหน้าที่ของผู้ตัดสินต้องตระหนักถึง ความบริสุทธิ์และความยุติธรรมในการตัดสิน โดยเฉพาะในกรณีมีส่วนได้ส่วนเสียที่มีส่วนเกี่ยวข้อง หรืออาจมีส่วนเกี่ยวข้องในการปฏิบัติหน้าที่ เพื่อมิให้เกิดคำครหา อันเชื่อได้ว่าไม่โปร่งใสหรือไม่ยุติธรรมในการตัดสิน

**18. โลโก้สำหรับนักกีฬาและเจ้าหน้าที่ ที่ลงทำการแข่งขัน**

**1.** สำหรับเครื่องหมายการค้า คำโฆษณา หรือสัญลักษณ์อันเป็นการโฆษณาที่มิใช่สิทธิประโยชน์ของเกมส์การแข่งขัน ให้มีขนาดไม่เกิน 2 x 3 นิ้ว จำนวน 1 จุดเท่านั้น และห้ามนำตรา หรือเครื่องหมายการค้าที่เป็นการประชาสัมพันธ์การขาย หรือเกี่ยวข้องกับบุหรี่และเครื่องดื่มแอลกอฮอล์ใส่ลงทำการแข่งขันโดยเด็ดขาด

2. อนุญาตให้ใช้ชื่อจังหวัดมีขนาดตัวอักษรสูงไม่เกิน 5 ซม. จำนวนไม่เกิน 1 แถว เท่านั้น

3. ไม่อนุญาตให้ติดธงชาติลงทำการแข่งขัน

4. หากมีข้อขัดแย้งกับกฎ ระเบียบ กติกา ของสหพันธ์กีฬานั้นๆให้ กกท. พิจารณาอนุญาตเป็นกรณีไป

**19. รางวัลการแข่งขัน**

19.1 เหรียญชุบทอง และประกาศนียบัตร

19.2 เหรียญชุบเงิน และประกาศนียบัตร

19.3 เหรียญชุบทองแดง และประกาศนียบัตร

รางวัลนักกีฬาดีเดนชาย/หญิง โล่รางวัลนักกีฬาดีเด่นและประกาศนียบัตร

รางวัลผูฝกสอนดีเดนทีมชาย/ทีมหญิง โล่รางวัลผู้ฝึกสอนดีเด่นและประกาศนียบัตร

**หมายเหตุ** **สำหรับเหรียญรางวัลและใบประกาศนียบัตรทางจังหวัดเจ้าภาพเป็นผู้ดำเนินการจัดเตรียมไว้ให้ ในส่วนโล่รางวัลนักกีฬาดีเด่น/ผู้ฝึกสอนดีเด่น กกท. เป็นผู้ดำเนินการให้**

**20. เหรียญรางวัลทั้งหมด** ดังนี้

20.1 รายการที่แข่งขัน จำนวน 6 รายการ

20.2 เหรียญชุบทอง จำนวน 14 เหรียญ

20.3 เหรียญชุบเงิน จำนวน 14 เหรียญ

20.4 เหรียญชุบทองแดง จำนวน 14 เหรียญ

20.5 ประกาศนียบัตร จำนวน 60 ใบ

**21. พิธีมอบเหรียญรางวัล**

1. ให้นักกีฬาผู้ที่ได้รับรางวัลการแข่งขันเป็นผู้รับรางวัลด้วยตนเอง และแต่งกายด้วยชุดแข่งขัน หรือ

แต่งกายด้วยชุดวอร์มทั้งชุด ซึ่งเป็นแบบชุดวอร์มของจังหวัดที่นักกีฬาสังกัด และการแต่งกายของนักกีฬาให้เป็นไปตามระเบียบฯ

1. พิธีเชิญธงฉลองเหรียญรางวัลให้ใช้แพลง “วันแห่งชัยชนะ” ของ การกีฬาแห่งประเทศไทยเท่านั้น

**22. การประชุมผู้จัดการทีม**

1. ผู้จัดการทีมหรือผู้ฝึกสอน ถ้าไม่เข้าร่วมประชุมจะต้องยอมรับมติที่ประชุม

2. ผู้จัดการทีมหรือผู้ฝึกสอน ที่มีรายชื่อตามบัญชีรายชื่อเท่านั้น ที่มีสิทธิเข้าร่วมประชุมถ้าไม่เข้าประชุมฯจะงดเบี้ยเลี้ยงค่าที่พัก และผู้แทนสมาคมกีฬาฯ รายงานให้ กกท. และผู้ว่าราชการจังหวัดนั้นๆทราบ

3. ไม่อนุญาตให้นักกีฬาเข้าร่วมประชุมผู้จัดการทีมเพื่อทําหน้าที่แทน ยกเว้นบางกีฬาที่กติกา การแข่งขันระบุให้นักกีฬามาแสดงตัว

4. ในกรณีที่ต้องการเปลี่ยนแปลงรายชื่อบุคคลดังกล่าวจะต้องทําหนังสือถึงการกีฬาแห่งประเทศไทย เพื่อยืนยันการเปลี่ยนแปลงและแจ้งต่อผู้แทนสมาคมกีฬาที่มีการจัดการแข่งขันฯ ในชนิดกีฬานั้นๆ ทราบ ต่อไป

**23. หลักเกณฑ์ในการพิจารณานักกีฬาดีเด่น และผู้ฝึกสอนดีเด่น**

**หลักเกณฑ์การพิจารณานักกีฬาดีเด่น**

1. เป็นนักกีฬาที่ชนะเลิศในการแข่งขันแต่ละรายการ

2. เป็นนักกีฬาที่มีทักษะและเทคนิคการเล่นที่สูง

3. เป็นนักกีฬาที่มีมารยาทและมีน้ำใจเป็นนักกีฬา

4. เป็นนักกีฬาที่ปฏิบัติตามกฎ ระเบียบ กติกาการแข่งขัน ข้อบังคับของสมาคมฯ และการกีฬาแห่งประเทศไทย

5. อื่น ๆ ตามมติข้อตกลงในที่ประชุมของกรรมการผู้ตัดสิน

**หลักเกณฑ์การพิจารณาผู้ฝึกสอนดีเด่น**

1. ผู้ฝึกสอนดีเด่น ต้องมีรายชื่อปรากฏในบัญชี กกท. ในการเข้าร่วมการแข่งขันและปฏิบัติหน้าที่ในฐานะผู้ฝึกสอนในชนิดกีฬานั้นๆ เท่านั้น

2. ผู้ฝึกสอนดีเด่น ต้องเป็นผู้ที่มีมารยาทดี และมีความรู้ความสามารถ แก้ไขสถานการณ์การแข่งขันได้ดี

3. เป็นผู้ปฏิบัติตามกฎ ระเบียบ กติกาการแข่งขัน ข้อบังคับของสมาคมฯ และการกีฬาแห่งประเทศไทย

4. อื่น ๆ ตามมติข้อตกลงในที่ประชุมของกรรมการผู้ตัดสิน

**24. กำหนดการแข่งขัน**

วันที่ 1 มิถุนายน 2562 - อบรมเจ้าหน้าที่

วันที่ 2 มิถุนายน 2562 – ประชุมผู้จัดการทีม

วันที่ 3 มิถุนายน 2562 – แข่งขัน

วันที่ 4 มิถุนายน 2562 – แข่งขัน

วันที่ 5 มิถุนายน 2562 – แข่งขัน

หมายเหตุ กำหนดการแข่งขันนี้อาจมีการเปลี่ยนแปลงได้ตามความเหมาะสม